酬程嘉定楊漢州見和  其一
作者：洪咨夔
朝代：宋

paragraphs: 詩禮椎徐徐，律令符急急。
翛然世紛遠，愛此山斗入。
政無勸課條，功蔑捕虜級。
尺清蓋丈渾，過眼秋已及。
濁暑怯中乾，積潦窘下濕。
脫雲得佳月，如渴快新汲。
湓浦琵琶語，赤壁洞簫泣。
斯人不可見，庭空漏聲澀。
我榻久欲下，我堂日已葺。
儻有謫仙來，涪江和月吸。